El projecte CASTLE, finançat pel 7è Programa Marc, combina la innovadora investigació científica orientada als problemes i la formació pràctica dels joves acadèmics en els mètodes utilitzats per a les avaluacions d'impacte de sostenibilitat de la bioenergia i sector forestal a Europa.
Aquest projecte també forma experts en sostenibilitat de l'economia de base biològica més àmplia, i el treball realitzat pels investigadors adopta els mètodes d'avaluació de sostenibilitat a parts específiques de la bioeconomia.
El programa Leader, adreçat a fomentar el desenvolupament local de les zones rurals, es basa en una metodologia participativa que dóna veu als agents més actius de cada territori.
En aquests moments, està finalitzant l'aplicació Leader del període 2007-2013, que ha generat un gran impacte a les zones rurals de Catalunya, amb una inversió generada de 193,19 M€, una subvenció de 62,27 M € i la creació de 1.681 llocs de treball a les zones rurals.
Aquest programa és una de les prioritats dintre del nou PDR de Catalunya 2014-2020, i l'objectiu del Departament és reforçar aquestes iniciatives i enfortir-les, millorar la col•laboració público-privada i la cooperació entre les existents i fomentar l'emprenedoria al medi rural català.
Entre el 8 i el 10 de maig se celebra a 27 regions europees la iniciativa europea "Let's Clean Up Europe!" uns dies en que els ciutadans poden participar, de manera voluntària, en diferents accions programades de neteja dels espais naturals, com boscos, platges, rius o rieres.
Aquesta iniciativa està coordinada per la Setmana Europea de la Prevenció de Residus, a través del Projecte LIFE+.
L'objectiu és organitzar durant una setmana i arreu d'Europa, accions per donar a conèixer estratègies de reducció de residus i la política de la Unió Europea i dels seus Estats membres en aquesta matèria; fomentar accions sostenibles per reduir els residus; fer públiques les tasques dutes a terme pels diversos actors mitjançant exemples concrets de reducció de residus; i fer canviar el comportament quotidià dels europeus en àmbits com el consum o la producció.
L'objectiu del projecte LIFE+PINASSA és millorar l'estat de conservació dels boscos de pinassa, amb la previsió que el canvi climàtic pugui reduir-ne l'àrea de distribució.
Principalment, la reducció se centrarà en les zones més meridionals i en l'hàbitat on es localitza l'espècie, que a Catalunya suporta actualment processos de degradació i de regressió amb masses arbrades desestructurades.
La Comissió Europea fomenta les accions per sensibilitzar les persones sobre l'abast del problema dels abocaments incontrolats i promoure canvis de comportament.
Catalunya participa amb 114 accions a 35 comarques de 5 demarcacions, prioritàriament a les de Barcelona (62%) i Girona (16%).
L'Enter.Hub, és un projecte europeu coordinat per l'ATM de Girona que busca oferir respostes a un dels grans reptes de les ciutats: ser sostenibles a curt termini fent referència tant a factors econòmics com mediambientals.
Aquest neix dins en el marc del projecte URBACT, que té com a objectiu crear una xarxa d'intercanvi de coneixement i aprenentatge sobre el desenvolupament sostenible de les ciutats, a través de grups de suport local que hi reflexionen i en fan una diagnosi.
El projecte SCOW, coordinat per l'Agència d'Ecologia Urbana de Barcelona i finançat pel programa ENPI CBC MED, ha desenvolupat models de recollida i reciclatge de residus orgànics d'alta qualitat a baix cost i amb una tecnologia senzilla en territoris turístics amb activitat agrícola.
El projecte vol demostrar la viabilitat de sistemes integrats de gestió de bioresidus tancant el cicle de la matèria orgànica en proximitat, mitjançant el seu tractament en plantes de compostatge de petita escala descentralitzades situades a prop de les zones de producció i d'aplicació del compost.
L'Associació d'Iniciatives Rurals de Catalunya (ARCA) és la xarxa dels Grups d'Acció Local de Catalunya (GAL), seleccionats en el marc de l'Eix 4 LEADER del Programa de Desenvolupament Rural de Catalunya (PDR) pel període 2007 -2013.
És una entitat sense ànim de lucre que es constitueix el gener de 2010 amb la missió de ser un ens de representació dels grups davant d'entitats i d'institucions d'àmbit català, estatal i internacional, en col·laboració amb el Departament d'Agricultura, Ramaderia, Pesca, Alimentació i Medi Natural.
La visió de l'entitat és contribuir a què el desenvolupament rural de Catalunya sigui un referent: per als grups Leader, donant‐los‐hi el suport necessari; i pels mitjans de comunicació, englobant la informació relacionada amb el medi rural de Catalunya.
El projecte eFIRECOM, finançat per l'instrument d'Ajuda Humanitària i Protecció Civil, té per objectiu augmentar la capacitat de resistència dels ciutadans als incendis forestals en les zones d'interfície de la regió del Mediterrani, a través de la promoció i d'augmentar la consciència i la participació en la cultura del risc amb coneixements adquirits i bones pràctiques.
El projecte 'COM&CAP MarInA-Med té l'objectiu de traslladar de forma directa a les institucions europees els primers resultats i recomanacions dels 13 projectes de la darrera convocatòria del Programa MED centrada en política marítima europea a l'àmbit de la Mediterrània.
Es tracta d'un projecte pilot innovador amb una filosofia transversal de comunicació i capitalització d'altres projectes d'una mateixa convocatòria del Programa MED.
La Direcció General de Relacions Exteriors de la Generalitat de Catalunya, juntament amb el Departament de Territori i Sostenibilitat, lideren aquest projecte, que té com a socis la Comissió Intermediterrànea de la CRPM, AVITEM, Arc Llatí i la regió italiana de Molise.
El Programa de Desenvolupament Rural (PDR) 2007 - 2013 de Catalunya tanca l'any 2013 amb una execució que supera els 127 milions d'euros de despesa pública total, arribant al 79% del pressupost programat per a tot el període.
Quant als fons FEADER, s'ha executat la xifra més alta des de l'inici del programa superant els 47,4 milions d'euros, i assolint així una execució del 70% dels fons europeus programats.
El Centre Tecnològic Forestal de Catalunya (CTFC) executa el projecte Life-Taxus, iniciat el novembre de 2012 i que té com a objectiu la protecció i recuperació dels teixos de grans dimensions, la majoria centenaris, que es troben a les zones de l'Alta Garrotxa, el Paratge Natural d'Interès Nacional de Poblet, la Serra de Llaberia i a la Serra de Cardó.
Hi participen també el Paratge Natural d'Interès Nacional de Poblet, el Consorci de la Serra de Llaberia i l'Ajuntament de Rasquera.
És un projecte finançat pel Programa LIFE i està previst que finalitzi a finals de 2016.